Document ID: /roh_data/filtered/fineweb-2-filterrobots_roh.jsonl.gz/55627

Sco quai che David Steier, il manader da fatschenta da la mazlaria Peduzzi ha ditg, laschia el mazzar sia biestga a Flums en la chasa da maz d’in enconuschent. Cunquai ch’el cumpria ina gronda part da sia biestga a la fiera a Cazas saja il viadi supportabel. Pli simpel fissi tenor el però da pudair laschar mazzar la biestga a Savognin, sco pli baud. En l’anteriura chasa da maz amez Savognin vegn ussa però be pli elavurada la charn per la vendita.
David Steier chatta donn che las leschas sajan vegnidas uschè severas uschia ch’i saja strusch pussaivel da renovar la chasa da maz e da manar quella cun gudogn pervi da las gronda investiziuns. Tuttina spera el ch'i dettia en l’avegnir forsa puspè ina giada in nov project per ina nova chasa da maz, magari era cun sustegn da la puraglia e dal maun public.
Svilup da mazlarias en Grischun
2011:
- 55 mazlarias cun lubientscha da mazzar
- 20'898 animals mazzads
2020:
- 39 mazlarias cun lubientscha da mazzar
- 23'929 animals mazzads